== Treårskrigen ==
I [[1847]] meldte han sig atter til tjeneste og blev i begyndelsen af [[1848]] chef for 5. [[Batteri (militær)|batteri]], hvilket med udmærkelse deltog i [[Treårskrigen]] 1848-[[1850|50]]. Allerede ved [[Bov (Jylland)|Bov]] viste Dinesen sig som en dygtig artilleriofficer, idet han bragte fjendens godt dækkede kanoner til tavshed; senere deltog han i [[Slaget ved Slesvig|slaget]] ved [[Slesvig by|Slesvig]], i kampen ved [[Ullerup (Sønderborg Kommune)|Ullerup]], i [[Slaget ved Isted|slaget]] ved [[Isted]] og i kampen ved [[Mysunde]] 1850. I denne sidste bidrog Dinesen ved en udmærket anvendelse af sit artilleri imod fjendens store overmagt til et for os heldigt udfald af fægtningen. Dinesen tog i [[1852]] afsked fra krigstjenesten, udnævntes da til [[major]] og trak sig tilbage til Katholm, sorn han satte i fortrinlig stand, medens han i [[1854]] [[Folketingsvalget 1854|valgtes]] som [[folketingsmand]] for for Randers Amts 5. kreds ([[Ebeltoftkredsen]]); desuden stillede han sig i spidsen for de 40 jyske godsejeres [[Fæstebrev|fæste]]afløsningsprotest. Han sad dog kun 1 år på tinge, hvor han repræsenterede [[Højre (1848)|Højre]]. Endvidere deltog han med iver i den almindelige debat om landets befæstningsvæsen og udgav i 1854 pjecen: ''Kjøbenhavns Betydning i den danske Stats Forsvarssystem''). Han udnævntes til [[kammerherre]] i [[1858]]. [[1835]] var han blevet [[Dannebrogordenen|Ridder af Dannebrog]] og 1850 [[Dannebrogsmand]].
Politik Kommunikation Kultur Hobby